Kamu bisa jelasin ke aku soal Kampung Tamu Darat dalam bahasa melayu?

Kampung Tamu Darat atau dikenali sebagai Kampung Pinasang Tamu Darat ialah sebuah kampung yang terletak di daerah Kota Belud, Sabah. Kampung ini terletak kira-kira 11km dari pekan Kota Belud. Majoriti penduduk kampung ini berbangsa Dusun dan beragama Kristian. Tetapi ada beberapa buah keluarga yang beragama Islam yang menetap di kampung itu.

Kampung Pinasang Tamu Darat telah mula didiami sejak zaman British lagi. Beberapa penduduk dari Kampung Pinasang iaitu kampung yang dipercayai wujud sejak kurun ke-18 telah mulai menerokai kawasan sekitar Kampung Pinasang Tamu Darat iaitu perkampungan baru dengan tujuan penanaman padi. Pada masa itu, kawasan perkampungan baru iaitu Kampung Pinasang Tamu Darat hanya dikenali sebagai Kampung Lipantai sahaja oleh penduduk Kampung Pinasang.

Dipercayai bahawa Kampung Lipantai mula diduduki oleh mereka lebih kurang 15 tahun sebelum kedatangan Jepun dalam Perang Dunia Kedua (1941-1945). Apabila tentera Jepun menyerang Borneo Utara, penduduk Kampung Lipantai kembali semula ke Kampung Pinasang untuk mengelak kezaliman tentera Jepun.